Jaakko Puokka

Jaakko Ilmari Puokka (5. heinäkuuta 1915 Helsinki – 23. toukokuuta 2004) oli suomalainen taidehistorioitsija. Hän väitteli filosofian tohtoriksi Helsingin yliopistossa vuonna 1950 tutkielmalla Magnus Enckell: Ihminen ja taiteilija. Hän oli isänsä Wäinö Puokan perustaman Kemigraafinen Oy:n toimitusjohtaja 1945–1976. Hän työskenteli myös television kulttuuritoimittajana 1960-luvun alussa.

Puokka väitti 1979 ilmestyneessä kirjassaan Paloon Stenvallit nurmijärveläiseen perimätietoon nojautuen, että Aleksis Kiven isoisä ei olisi ollut merimies Antti Stenvall vaan Raalan kartanon omistaja Carl Henrik Adlercreuz. Samoin Puokan mukaan Aleksis Kiven syntymäkoti olisi ollut Adlercreutzien häälahja 1824 naimisiin menneelle Kiven isälle räätälimestari Erik Stenvallille.

Julkaisuja
Suomen taidegrafiikka, 1945
Gunnar Finne, 1947
Erkki Tantun exlibriksiä, 1948
Magnus Enckell: Ihminen ja taiteilija, 1949
Paloon Stenvallit, Otava, 1979
Kolmipäinen koira: Topi Vikstedt, 1920-luvun taiteilija ja hänen maailmansa. Otava, 1983

Lähteet

Suomalaiset taidehistorioitsijat
Suomalaiset yritysjohtajat
Vuonna 1915 syntyneet
Vuonna 2004 kuolleet